CELEX: C2006/237/38
Language: sl
Date: 2006-09-30 00:00:00
Title: Zadeva F-93/06: Tožba, vložena 16. avgusta 2006 — Dethomas proti Komisiji

30.9.2006   
            
            
               SL
            
            
               Uradni list Evropske unije
            
            
               C 237/22
            
         Tožba, vložena 16. avgusta 2006 — Dethomas proti Komisiji
   (Zadeva F-93/06)
   (2006/C 237/38)
   Jezik postopka: francoščina
   Stranki
   
      Tožeča stranka: Bruno Dethomas (Rabat, Maroko) (zastopniki: S. Orlandi, A. Coolen, J.-N. Louis in E. Marchal, avocats)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               za nično naj se razglasi odločba Komisije z dne 11. januarja 2006 o imenovanju tožeče stranke za uradnika pripravnika Evropskih skupnosti kot vodjo delegacije Komisije v Maroku v generalnem direktoratu „Zunanji odnosi“, ker določa njeno razvrstitev v naziv A*14, plačilni razred 2;
            
         
               —
            
            
               toženi stranki naj se naloži plačilo stroškov.
            
         Tožbeni razlogi in bistvene navedbe
   Tožeča stranka je v času, ko je bila začasni uslužbenec, razvrščen v naziv A*14, plačilni razred 8, vložila kandidaturo za delovno mesto na podlagi obvestila COM/229/04 za prosto delovno mesto vodje delegacije Komisije v Maroku (1). Njeno kandidatura je bila sprejeta, imenovana je bila za uradnika pripravnika z razvrstitvijo v naziv A*14, plačilni razred 2.
   Tožeča stranka v tožbi navaja, da ker je bil imenovan za uradnika v isti naziv in takoj po obdobju dela kot začasni uslužbenec, bi jo morala Komisija na podlagi člena 32(3) Kadrovskih predpisov razvrstiti v naziv A*14, plačilni razred 8. Komisija naj bi s tem, ko ji ni odobrila ugodnosti na podlagi omenjenega člena, napačno uporabila pravo.
   
      (1)   UL UE C 246 A, 5.10.2004, str. 1.